CELEX: 62020CN0211
Language: bg
Date: 2020-05-22 00:00:00
Title: Дело C-211/20 P: Жалба, подадена на 22 май 2020 г. от Европейската комисия срещу решението, постановено от Общия съд (четвърти състав) на 12 март 2020 г. по дело T-732/16, Valencia Club de Fútbol/Европейска комисия

10.8.2020   
            
            
               BG
            
            
               Официален вестник на Европейския съюз
            
            
               C 262/16
            
         
      Жалба, подадена на 22 май 2020 г. от Европейската комисия срещу решението, постановено от Общия съд (четвърти състав) на 12 март 2020 г. по дело T-732/16, Valencia Club de Fútbol/Европейска комисия
      (Дело C-211/20 P)
      (2020/C 262/20)
      Език на производството: испански
      
         Страни
      
      
         Жалбоподател: Европейска комисия
      
         Други страни в производството: Valencia Club de Fútbol, S.A.D. и Кралство Испания
      
         Искания на жалбоподателя
      
      
                  —
               
               
                  да се отмени обжалваното съдебно решение, доколкото в него Общият съд отменя Решение (ЕС) 2017/365 на Комисията от 4 юли 2016 година относно държав[н]а помощ SA.36387 (2013/C) (ex 2013/NN) (ex 2013/CP), приведена в действие от Испания в полза на Valencia Club de Fútbol Sociedad Anónima Deportiva, Hércules Club de Fútbol Sociedad Anónima Deportiva и Elche Club de Fútbol Sociedad Anónima Deportiva (ОВ L 55, 2017 г., стр. 12) в частта относно мярка 1, представляваща държавна гаранция, предоставена от IVF на 5 ноември 2009 г. във връзка с банков заем, отпуснат на Fundación Valencia с цел записването на акции на Valencia CF в рамките на увеличението на капитала на Valencia CF,
               
            
                  —
               
               
                  да се върне делото на Общия съд на Европейския съюз за ново разглеждане и
               
            
                  —
               
               
                  Съдът да не се произнася по съдебните разноски.
               
            
         Основания и основни доводи
      
      В подкрепа на жалбата си Комисията излага само едно основание, с което твърди, че Общият съд е допуснал грешка при прилагането на правото на Съюза, защото тълкувал неправилно член 107, параграф 1 ДФЕС, по-специално що се отнася до доказването на наличието на условието за предимство. По-конкретно в точки 124–138 от обжалваното съдебно решение Общият съд, на първо място, тълкувал неправилно Известието на Комисията относно прилагането на членове [107 ДФЕС] и [108 ДФЕС] по отношение на държавните помощи под формата на гаранции (ОВ C 155, 2008 г., стр. 10) във връзка със Съобщението на Комисията относно преразглеждане на метода за определяне на референтните и сконтови лихвени проценти (ОВ C 14, 2008 г., стр. 6) и спорното решение; на второ място, Общият съд допуснал грешка при прилагането на правото, що се отнася до тежестта на доказване на наличието на предимство, произтичащо от индивидуална гаранция, и до задължението на Комисията за полагане на грижа в рамките на официалната процедура по разследване; на трето място, Общият съд изопачил фактите.